Ascensió al Gra de Fajol i les Borregues\nCircular al Gra de Fajol i les Borregues\nRuta d’alta muntanya que ens permetrà ascendir a dos dels cims més emblemàtics de la capçalera del Ter: el Gra de Fajol de 2.714 metres, i les Borregues de 2.693 metres d’altitud, a Setcases. Ascendirem als principals cims que formen la bonica vall glacial de coma de l’Orri, que separa les conques del Ter i del Freser. Des del cim de les Borregues, a la carena de la serra del Catllar, podrem gaudir d’espectaculars vistes sobre la vall de Coma de Vaca i la Coma del Catllar, a més d’un reguitzell de cims com el Balandrau, el Torreneules o l’Infern. Un cop fet el cim, davallarem i enfilarem el dret coster fins al Gra de Fajol, autèntic mirador del circ d’Ulldeter.\nLa ruta passa per bonics boscos de pi negre, zones de pastura i prats alpins. L’itinerari és circular i transcórrer per terreny pedregós d’alta muntanya. Tot i que no és una ruta difícil tècnicament, si que és molt exigent pel desnivell que s’ha de superar.\nLes Capçaleres dels rius Ter i Freser formen part de la zona axial dels Pirineus, i engloben unes altituds que van des dels 1.100 m fins als quasi 3.000 m dels cims més alts. El Bastiments, amb els seus 2.881 metres d’altitud, és el segon cim més alt del Ripollès i se situa a la línia fronterera amb França, amb la comarca del Conflent. El Gra de Fajol amb els seus 2.714 metres d’altitud, i les Borregues de 2.693 metres, es troben íntegrament dins del Ripollès, just a la divisòria d’aigües de les conques del Ter i del Freser. Ambdós cims estan units pel coll de la Coma de l’Orri i separen la vall de Coma de Vaca, el circ d’Ulldeter i la Coma de l’Orri.\nAquesta zona forma part del Parc Natural de les Capçaleres del Ter i del Freser i, hi destaca, el seu relleu modelat per les glaceres, la fauna, amb nombrosos ramats d’isards i marmotes, ocells com la perdiu nival o el trencalòs, i una notable diversitat de flora alpina.\nAssolir els cims del Gra de Fajol i les Borregues\nGaudir del paisatge de l’alta muntanya\nDescobrir la bonica coma de l’Orri i el circ d’Ulldeter\nDistància: 15’5 km\nDesnivell: +/ - 1.325 m\nAltitud màxima: 2.712 m\nAltitud mínima: 1.590 m\nDificultat tècnica: pendents pronunciats i terreny complicat d'alta muntanya.\nHora i punt de trobada: 07:30 h a Setcases, al pàrquing de la rotonda (depuradora).\nAccés amb cotxe particular al punt d’inici (10 min)\nNúmero de participants: mínim 3 - màxim 8


Joan Ill exposa a La Sala del 27 de juny al 21 de setembre\nL'exposició permet que el visitant faci el recorregut que més li agradi\nTravelling proposa un recorregut transcronològic per la trajectòria del pintor, des l'any 1980 fins a l'actualitat\nJoan Ill exposarà, del 27 de juny al 21 de setembre, a la Sala de les Voltes del Centre d'Art Contemporani La Sala.\nAquest matí, la Regidora de Cultura, Isabel Pla, ha presentat aquesta nova proposta artística, de la qual ha dit 'serveix per reforçar el compromís municipal en la línia de suport a la creació local'.\nLa presentació de Traveling ha comptat també amb la presència de Cecília Lobel, comissària de l'exposició, la qual ha destacat el disseny i transformació de l'espai expositiu de 450 metres quadrats, que ha fet Joan Ill, convertint la sala en una instal·lació laberíntica on, aleatòriament, ha distribuït una selecció acurada de les seves obres més representatives.\nLa mostra intercala els formats pictòrics, la digigrafia i la videoinstal·lació, donant un especial protagonisme al fet de que sigui el propi visitant – ajudat d'un full de sala amb explicacions anecdòtiques sobre cada obra – el que triï lliurement l'itinerari que més l'estimuli.\nD'altra banda, i tal per complementar l'exposició, s'han organitzat tot un seguit d'activitats al voltant de la mostra que inclouen visites col·loquis amb diferents experts en art, visites comentades, rutes nocturnes, tallers infantils, projeccions cinematogràfiques i audicions musicals.


Comprar Llopart Brut Nature 2016 | enterwine.com\nLlopart Brut Nature 2016\nCorpinnat Llopart Brut Nature 2016\nVi escumós Corpinnat brut nature gran reserva. Cupatge de Xarel·lo, Macabeu i Parellada amb 36 mesos de criança.\nGrau d'alcohol: 11,6º\nCellers: Cavas Llopart\nVet aquí la nova anyada de Llopart Brut Nature, un dels escumosos més coneguts del Penedès.\nProduït per Cavas Llopart, aquest escumós Corpinnat ecològic és un cupatge de les tres varietats tradicionals del territori: Xarel·lo, Macabeu i Parellada.\nElaboració tradicional i artesanal, i vinificació per separat en funció de varietat i parcel·la d'origen.\nAcabada la fermentació alcohòlica, el vi va ser embotellat i tot seguit se li van afegir licor de tiratge i llevats autòctons. Tot seguit, Llopart Brut Nature 2016 va fer una criança de 36 mesos. Les ampolles es van remoure manualment 3 setmanes abans del desgorjat.\nTot un clàssic, aquest Corpinnat brut nature és molt versàtil i manté un nivell de qualitat constant, anyada rere anyada.\nL'escumós Llopart Brut Nature té un color brillant groc pàl·lid amb reflexos daurats. Aquest Corpinnat brut nature forma una bombolla fina i persistent.\nDes del primer moment, aquest cupatge de Macabeu, Xarel·lo i Parellada mostra aromes equilibrades, molt netes. Fruita blanca molt fresca, combinada amb fruita de pinyol madura i cítrics. Agradablement llaminer, gràcies als llevats i als tocs cremosos que apareixen al costat de records de fruits secs.\nElegant i molt fresc, amb un pas amable i sec. Estructura ben equilibrada, amb la fruita madura i la brioixeria refrescades per una bona acidesa. Aquest vi escumós de Cavas Llopart té un carbònic integrat i un bon final, de persistència mitjana, amb agradables records de torrats.\nUn magnífic cava, Llopart Brut Nature 2016 és un escumós refinat a un preu excepcional.\nLlopart Brut Nature 2015:\nCupatge tradicional amb Chardonnay. 90 punts Enterwine.\nLlopart Brut Nature 2013:\nAmanides poc condimentades, Aperitius, Arrosos de carn, Arrosos de peix, Aus, Caça de ploma, Carns blanques amb salsa, Carns vermelles amb salsa, Carns vermelles rostides, Cremes, Entrants suaus, Fumats, Graellada de verdures, Marisc a la graella, Marisc cuit, Pastes amb salsa de carn, Pastes amb salsa de peix, Patés, Peix blanc a la graella, Postres de pasta de full, Postres dolçes, Risotto, Rostits, Sol, Torrons, Verdures, Xai rostit\nAperitius, Dinar de negocis, Reunió familiar, Sopar amb els amics\nUn clàssic de sempre. Producte de molt bona qualitat que no falla mai.\nOpinat per Reverend (publicat a 2 gener de 2019)


L'aeroport de Girona perd un 42% de viatgers al juny i el Prat creix un 23% - Diari de Girona\nL'aeroport de Girona perd un 42% de viatgers al juny i el Prat creix un 23%\ngirona | albert soler 12.07.2011 | 11:12\nL´aeroport de Girona podria presentar un aspecte cada dia més buit si Ryanair continua retallant vols. diari de girona\nAbans inclús que Ryanair abandoni del tot l'aeroport de Girona, les xifres fan por. Segons dades donades a conèixer ahir per Aena, el mes de juny van passar per l'aeroport de Girona un 42% menys de viatgers que el juny de 2010, que situen l'equipament en el 16è lloc en el rànquing d'aeroports -i baixant-, quan uns mesos enrere era habitual trobar-lo entre els deu primers, inclús en el lloc setè i vuitè. En el còmput dels sis primers mesos de l'any, l'aeroport gironí ha perdut un 33,5% de viatgers. El descens va començar al setembre de l'any passat, quan Ryanair va començar a operar a Barcelona eliminant rutes i freqüències a Girona, ja que l'aerolínia irlandesa és la que du la pràctica totalitat de viatgers a Girona. I la situació es pot agreujar si finalment Ryanair i Govern català no arriben a cap acord i la companyia opta per eliminar la seva base de Girona.\nEls sis primers mesos de l'any, l'aeroport de Girona va registrar 1,5 milions de passatgers, un 33,5% menys que entre gener i juny de 2010, quan en va assolir 2,3 milions. És a dir, en mig any han passat per Girona uns 800.000 viatgers menys. El descens va ser del 41,9% en el mes de juny, amb un total de 298.037 viatgers, quan un any enrere (vegin gràfic superior) superava el mig milió.\nMentrestant, l'aeroport de Barcelona-el Prat va registrar 15,8 milions de passatgers el primer semestre de l'any, un 20,6% més que en el mateix període de l'any 2010. Al juny, van passar pel Prat 3,2 milions d'usuaris, un 23% més que en el mateix mes de l'any anterior i va ser el segon mes consecutiu que l'aeroport va superar els tres milions de viatgers.\nAl mateix aeroport barceloní, els passatgers internacionals (fora de la UE) van augmentar un 26,6% entre gener i juny respecte al mateix període de l'any anterior, gràcies a l'increment dels mercats d'Orient Mitjà i Sud-amèrica, amb un increment respectiu del 63,15% i del 60,78%. Entre gener i juny, s'hi van registrar 148.132 moviments, un 12,4% més que en el mateix període de l'any 2010, i el mes de juny es van realitzar 27.562 operacions, un 11,3% més.\nL'Aeroport de Reus va transportar 587.768 passatgers entre gener i juny, un 5,9% més que en el mateix període de l'any anterior, encara que el mes de juny es van registrar 195.105 passatgers, un 5,4% menys. L'aeroport de Reus es troba en una crisi semblant al de Girona, i Ryanair ja ha anunciat que a l'octubre deixarà de tenir-hi una base, també per desacords econòmics amb el Govern català.\nSi la situació actual de l'aeroport de Girona és greu, ben aviat pot ser dramàtica. Ryanair no només amenaça d'abandonar-lo, sinó que ja comença a passar de les paraules als fets. Tal com publicava ahir Diari de Girona, a la pàgina web de Ryanair només hi figura una ruta des de Girona a partir del novembre, mentre que Barcelona ja té a la venda bitllets per a totes les destinacions. De moment, l'única ruta de Ryanair a l'aeroport de Girona és a l'Alguer, cap altra sembla tenir futur.\nEl desacord entre la companyia de baix cost que té pràcticament el monopoli dels vols a l'aeroport de Girona i el Govern català és cada cop més accentuat. Després que el Govern català accedís a les demandes de Ryanair i oferís 7,5 milions d'euros anuals més una possible rebaixa en les taxes de 4 milions i un plus si els viatgers transportats superaven els 4 milions, els responsbales de la companyia van indicar que durant els sis mesos de demora el mercat ha canviat molt i ara reclamen per seguir a Girona 15 milions d'euros anuals a canvi de transportar-hi tres milions de viatgers.\nUna vaga a França que pot afectar l´aeroport de Girona. Tema del dia


Edició de Setembre 2004. Número 32, Casal Català Vancouver\nEdició de Setembre 2004. Número 32\nJosep Borrell ha estat elegit President del Parlament europeu amb 388 vots al seu favor. Aleix Vidal-Quadras (PP) és Vice-president primer.\nL'ex-president Aznar no rebat l'ús de diners públics per pagar-se la medalla d'Or del Congrés dels E.U.A.\nEl ministre d' Exteriors, Miguel Angel Moratinos, promet a E.R.C. demanar ara l' oficialitat del Català a Europa. El ministre pacta amb tots els grups polítics de fer convocar el Referendum, per finals de febrer' 05, per aprovar la Constitució europea.\nL' escriptor valencià Joan Francesc Mira rep el Premi d'Honor de les Lletres Catalanes.\n12 goletes antigues i més de 600 velers varen desfilar el 13 de juny pel litoral barceloní en nom de la PAU, Forum 2004.\nEls monjos tibetans van escampar el dia 15 de juliol la sorra de colors que ha format el MANDALA mes gran del mon, muntat pels seguidors budistes.\nLa representació simbolica del pas del temps va escampar-se pel port de Barcelona. Forum de les Religions-2004. Hi han tantes religions al món com llengues.\nLa UE s' ha ampliat de 15 a 25 països.\nAra fa 100 anys de la mort d'en Valenti Almirall. Nat a Tortosa, va ser un dels primers constructors del catalanisme. President de l' Areneu de BCN el 1896 i secretari d' en Prat de la Riba. Va fundar el Diari Català (1889), el Centre Catala (1882) i lo catalanisme (1886).\nEl científic Joan Oro rep la medall d' Or de la Generalitat.\nDes de aquest butlletí donem les gràcies al M.H. President del Parlament de Catalunya, Ernest Benach i Pascual, per la seva fotografia signada i dedicada al nostre Casal.\nGracies tambe a la Directora de l' Arxiu de Les Corts, Sra. Pilar Luna, per la donació del llibre: "La Casa de la Maternitat i Expostis", per a la nostre biblioteca.\nA Barcelona s'esta celebrant durant aquest any l' Any DALI amb moltes exposicions, encara que la més important es celebra a Venecia (Italia).\nA la biblioteca de Maple Ridge i tot el mes de setembre hi haura una petita exposició dedicada a Salvador Dalí.\nLa Senyera Catalana estarà penjada a l’Ajuntament de Maple Ridge des del dia 10 fins al 13 de setembre. Algú/na s'animar per anar a fer-hi una foto?.\nEns posem en contacte amb vosaltres per fervos ressò de l existència de Comarcàlia, un portal territorial català en sis idiomes a Internet, una finestra de Catalunya oberta al món. Una finestra de Catalunya per què en aquest portal tenen cabuda i poden participar activament gairebé tots els agents socials catalans:\nEmpreses i professionals.\nAssociacions empresarials, gremis i col·legis professionals.\nONGs del tercer sector cívicosocial\nOberta al món per què, tot i que els seus continguts són 100% sobre Catalunya, volem que aquesta realitat que és la nostra pugui ser coneguda i compartida per tothom arreu del món. És per això que gairebé tots els recursos i continguts del portal es poden consultar en sis idiomes (català - espanyol - francès - italià - anglès - alemany) i està previst que siguin més en el futur.\nUs informem sobre l existència d aquest portal per què pensem que pot ser d interès per a les diferents comunitats catalanes arreu del món. Especialment pel que fa a la secció de borsa de treball, on poden posar el seu currículum totes aquelles persones que desitgen trobar una feina a Catalunya, visquin on visquin (la secció de borsa de treball de moment només està disponible en català i espanyol).\nComarcàlia la borsa de treball de Catalunya http://www.comarcalia.com/borsatreball\nEva Deumal i López


Fit Blizzard, teixit aïllant de dos trams, s'adhereix perfectament al cos. Les cordes elàstiques de jacquard sense fissures garanteixen que la peça sigui segura i còmoda, mentre que ;esmalt GITEvo està dissenyat ergonòmicament per als contorns del cos.\nConeixes tots els detalls de Santini Vega? A bikeinn fem una especial selecció dels productes de ciclisme per a la pràctica de diferents activitats esportives i nivells. Si estàs buscant altres productes de la categoria Roba home, fes una ullada al catàleg complet de Mallots. Totes les marques que distribuïm, com per exemple Santini, t’ofereixen el millor material per practicar aquest esport. El nostre equip tècnic de ciclisme ho sap molt bé ja que les ha testejat i en coneix tots els detalls de primera mà!


Noves escales mecàniques al barri de la Teixonera - Impulsa, la plataforma que connecta fabricants i administració local\nNoves escales mecàniques al barri de la Teixonera\nAmb una inversió de 2,6 milions d'euros, s'instal·laran al carrer de la Mare de Deu dels Àngels i en les escales dels Canadencs. L'actuació s'emmarca en el Pla de Barris de Sant Genís dels Agudells i la Teixonera, i té l'objectiu de donar suport a la salut i a la gent gran.\nEn aquests dos barris viuen 4.403 persones grans, el 34% de les quals tenen 80 anys o més. Amb aquestes actuacions es pretén millorar la mobilitat i l'accessibilitat de la zona i facilitar els desplaçaments d'aquest col•lectiu. La instal•lació d'escales mecàniques en aquests dos espais segueix la línia de les intervencions executades al barri amb l'objectiu de millorar la mobilitat i la seguretat dels vianants i l'eficiència energètica.\nEl primer projecte preveu actuar en una zona de 540 metres quadrats i instal·lar unes escales mecàniques al carrer de la Mare de Déu dels Àngels, entre els carrers de Sant Dalmir i de Fastenrath. Amb la intervenció també es milloraran les xarxes de serveis, l'enllumenat i els elements urbans de la zona per adequar-los als requeriments actuals. Les escales mecàniques seran de doble sentit i tindran un horari de funcionament regulat. Està previst que les obres comencin a l'abril del 2018 i acabin al novembre del mateix any.\nPel que fa a la segona intervenció, s'actuarà sobre un total de 740,44 metres quadrats. S'implantaran unes escales mecàniques a les escales dels Canadencs, on se salvarà el desnivell de 14,50 metres entre els carrers de Samaniego i d'Arenys. Amb aquesta intervenció també es reordenaran les escales actuals, les zones verdes i els espais d'estada, i es renovaran les xarxes de serveis existents. La intervenció començarà a l'abril del 2018 i acabarà al novembre del mateix any.


Eixos i línies - UPF Saludable (UPF)\nUna universitat saludable és aquella que incorpora la promoció de la salut al seu projecte educatiu i laboral, per tal de propiciar el desenvolupament humà i millorar la qualitat de vida dels que hi estudien o treballen i, alhora, formar-los perquè actuïn com a models o promotors de conductes saludables per a les seves famílies, en els seus futurs entorns laborals i en la societat en general.\nEl concepte, per tant, implica molt més que dirigir una educació en salut i una promoció de la salut per als estudiants i la plantilla. Significa comprendre la salut i bregar-hi d'una manera diferent i desenvolupar un marc d'acció que combina factors com l’apoderament dels individus, el diàleg i la participació amb fites per a l'equitat, la sostenibilitat i l'assoliment d'unes condicions de vida que condueixen a la salut en els entorns de treball i aprenentatge. Significa integrar la salut dins de la cultura, els processos i les polítiques de la universitat.\nLa Universitat Pompeu Fabra pot contribuir-hi en tres grans àrees:\nCreació d’entorns de treball, d’aprenentatge i de vida saludables per a la comunitat universitària i la societat.\nFoment d’actituds favorables cap als altres amb temes relacionats amb la salut i el coneixement.\nCreació de sinergies per a la promoció de la salut que impliquin a tota la comunitat universitària.\nAquestes àrees completaran les actuacions que es fan sobre l’estil de vida.\nEn conseqüència, el model estratègic d’universitat saludable de la Universitat dóna coherència a les actuacions de la UPF en promoció de la salut mitjançant un marc general focalitzat en cinc eixos d’actuació estratègica i quinze línies o reptes de procés clau.\nFigura. Eixos i línies estratègiques del projecte “UPF Saludable”.\nSota aquest marc es gestionen i es coordinen activitats associades a l’estratègia “Consolidar una comunitat plural i connectada” (Oferir més activitats esportives i culturals al conjunt de la comunitat universitària, que siguin interessants per a tothom i que siguin un element dinamitzador de les relacions i dels vincles de coneixement que s’estableixen entre els seus membres, alhora que fomenten els hàbits de vida saludables), de l’àmbit estratègic “Comunitat”, del Pla Estratègic de la UPF 2016-2025.\nS’inclouen dins les actuacions estratègiques "Esdevenir una universitat reconeguda com entorn de treball i estudi saludable" i "Donar suport als empleats davant els problemes de salut general".


Excel·lència i mediocritat - Diari de Terrassa\nExcel·lència i mediocritat\nGabriel Izard, economista i profesor UAB 08.10.2019 | 04:00\nFa temps que a la Universitat i moltes altres institucions es fa servir la paraula "excel·lència". Les paraules campus, gestió, objectius, professionalitat, ... sovint es complementen amb el mot "excel·lència". Es pot pensar que l'excel·lència és una paraula buida quan no hi ha mètriques per comparar-se amb altres situacions del passat, o comparar-se amb la competència, o amb les fites que s'haurien d'haver planificat. Igualment, es pot pensar que aquesta paraula perd significat si únicament es lliga a la consecució d'objectius. No és ni una cosa ni una altra, sinó una mica de tot plegat.\n¿Que és l'excel·lència? Hem de veure l'excel·lència com una actitud, un compromís, una manera de procedir que busca la millora; i per tant no acaba mai.\nLa millora és el convenciment que alimenta l'excel·lència de forma continuada. Quan s'assoleix, dóna pas a l'inici de la següent millora. Amb la millora apuntem al "futur millor". Que és el futur millor? Una creença, una ficció que impulsa les accions que volem que siguin excel·lents per aconseguir omplir-nos de satisfaccions ajustades a la nostra manera de ser i pensar.\nLes creences pesen molt en les activitats i les coses que es fan. Per això, sovint és difícil veure la realitat tangible. La realitat té tants angles i perspectives com éssers humans que hi participen, o observen. Per això hi ha les ideologies.\nLes ideologies agrupen les creences del "futur millor", reduint-les i simplificant-les perquè es puguin explicar, seguir i compartir. L'observació de la realitat és diferent segons la ideologia que es tingui i per tant les creences impulsen la visió del que passa.\nPer exemple, en la compra de productes quotidians, les nostres decisions es basen en creences i ficcions. Ara, comprem productes que es qualifiquen de sostenibles perquè són més lleugers, ecològics i propers. Fa poc basàvem la nostra compra fixant-nos en primer lloc en el preu, perquè hi havia crisi econòmica. Demà aprendrem que els aliments oferts en petits formats no són més cars que els grans, i que comprant en petits formats ajudem a la reducció del malbaratament alimentari.\nLa ficció sobre el que pot passar, afecta el nostre comportament molt més del que afecta el nostre present i tot el que l'envolta. Durant la recent crisi econòmica veiem com que els que tenien diners no gastaven, perquè no sabien que passaria i dubtaven sobre el "futur millor".\nAra, l'entorn ha canviat i convivim amb una situació econòmica diferent en què les classes mitjanes se senten més confortables, a pesar de l'augment de la precarietat dels nous llocs de treball i l'augment de la desigualtat en els extrems (més rics i més pobres de dalt i de baix de tot de la piràmide). Les dades confirmen que hi ha més animació en la compra (sobretot digital), però els petits estalvis baixen i no sabem quan pot durar. Els problemes que patíem de forma generalitzada durant el bum de la construcció i de la bogeria col·lectiva especulativa, com el sobreendeutament de les famílies, serveixen en el moment actual perquè les autoritats monetàries i el sistema financer redueixi els riscos econòmics i socials amb mesures que posen liquiditat a l'economia amb tipus d'interès molt baixos o negatius, lluitant per evitar la inflació, i tractant d'impulsar el creixement, però amb el problema que no s'assenten bases fermes, per exemple en la formació i educació.\nAixí, el sistema públic d'educació, es va aprimant i limitant la seva oferta, sense posar més recursos, tot i les repetides demandes dels òrgans de govern de les institucions educatives com les universitats. La banca, queda atrapada en l'interès zero, i comença a cobrar als clients que hi tenen els seus dipòsits i sobreviu, aprimant-se cada vegada més.\nEls 19,3 milions d'afiliats a la seguretat social amb creixement negatiu durant tres trimestres consecutius, són un crit d'alerta a les famílies per tornar a reduir el consum i tornar a estalviar i per tant, refredar l'economia. De moment però, la nostra economia és més forta que la d'altres països europeus gràcies al manà del turisme (gràcies a la nostra situació geogràfica), les exportacions (que baixen perquè els nostres veïns no compren tant) i els sous més baixos (per tal que la productivitat es mantingui alta). La manca de govern/s i pressupost/os es va trampejant com es pot tot i la parada en temes estratègics i d'infraestructures.\nLa mediocritat és el contrari de l'excel·lència, i és especialista a amagar les possibles millores, per interessos propis, sovint lligats al manteniment de la quota de poder o de la posició dins l'organització. La mediocritat és especialista a passar desapercebuda. Allunyem-nos-hi!


Baixen les exportacions a la demarcació de Tarragona | Diari de Tarragona\nBaixen les exportacions a la demarcació de Tarragona\nDe gener a octubre, en comparació amb l'any passat, s'ha registrat un descens del 2,6%\n17/12/2014 16:54 | Actualizado a 20/05/2017 23:44\nTerminal de contenidors de mercaderies al Port de Tarragona. Foto: ACN\nLes exportacions de gener a octubre han disminuït un 2,6% a la demarcació de Tarragona, en comparació amb el mateix període de l'any passat. La provincia representa un 2,9% del volum total d'exportacions de l'Estat (5.812 milions d'euros), amb un volum més elevat que algunes comunitats autònomes, com Astúries (1,6% del total), Cantàbria (1,1%), les Illes Balears (0,4%), Extremadura (0,7%) o la Rioja (0,7%).\nSi tenim en compte només el mes d'octubre, el descens és del 7,1%, amb un volum de 615,9 milions d'euros, sent l'única provincia catalana que perd potencial.\nDe gener a octubre, Catalunya va exportar béns per valor de 50.393,7 milions d'euros, un 2,2% més que en el mateix període de l'any passat i per sobre de l'1,4% registrat a la zona euro, segons ha informat el ministeri d'Economia. Les dades revelen que un 25,1% dels béns produïts a l'Estat que es venen a l'exterior surten del Principat, que segueix sent amb diferència el territori que més exporta a l'exterior seguit per la comunitat de Madrid, que té un 11,1% del pastís. Només a l'octubre, les exportacions catalanes van créixer un 1,4%, assolint els 5.641 milions d'euros. Segons ACCIÓ, és el mes d'octubre en què s'han registrat més vendes a l'exterior d'empreses catalanes de tota la sèrie històrica.\nPer sectors, el gruix de les exportacions catalanes es concentra en els productes químics (26,7%, un 2,7% més que l'any passat), béns d'equip (17,3%, un 1,6% més) i automòbils (15,2%, un 5,8% més), si es tenen en compte les dades acumulades del que portem d'any. Pel que fa al mes d'octubre, destaca el creixement dels productes químics (4,8%) i l'automòbil (11,8%), segons dades del ministeri d'Economia i Competitivitat.\nLes exportacions espanyoles de mercaderies van augmentar un 2,1% interanual, fins als 200.738 milions d'euros, assolint també un nou màxim històric en els deu primers mesos del 2014. La variació real va ser encara major, del 3%, ja que van baixar un 0,9% els preus de les exportacions aproximats pels índex de valor unitari (IVU). Segons destaca el ministeri d'Economia en un comunicat, l'evolució de les vendes d'Espanya a l'exterior en aquest període és favorable en comparació amb la dels principals socis comercials.\nLes exportacions catalanes van mostrar millor comportament que les italianes (1,6%), les franceses (-1%) i les del Regne Unit (-13,5%). Però es van situar per sota de les alemanyes (3,6%). En la zona euro, les exportacions van avançar un 1,4% i a la Unió Europa, un 0,7% interanual. Fora de la Unió Europea, les exportacions dels Estats Units van créixer un 3,2% i les del Japó un 3,9%.


El Tirant lo Blanc a Jordània ! directe!cat\nCultura Última actualització Dijous, 26 d'abril de 2007 15:00 h\nEl Tirant lo Blanc a Jordània\nL'obra de Joanot Martorell està de moda: a l'exposició que ha organitzat l'AVL caldrà afegir-hi l'adaptació teatral de Calixto Bieito\nL'Acadèmia Valenciana de la Llengua ha organitzat una exposició sobre l'obra magna de Joanot Martorell, el Tirant lo Blanc, a la capital de Jordània, Amman, en un any en què també veurem adaptacions teatrals del clàssic català.\ncatalanista tranquil, il·lusió, laporta\nL’Acadèmia Valenciana de la Llengua (AVL), en col·laboració amb l’Institut Cervantes, ha inaugurat a Amman, capital de Jordània, una exposició didàctica dedicada a l’obra de Joanot Martorell, Tirant lo Blanc. L’exposició va acompanyada d’una mostra bibliogràfica, formada per vint-i-dos volums, facilitada pel Servici de Documentació de l’AVL.\nAquesta iniciativa forma part del conveni de col·laboració que van firmar la presidenta de l’Acadèmia, Ascensió Figueres, i el director de l’Institut Cervantes, César Antonio Molina, el gener de l’any passat, amb la finalitat de promoure la cultura valenciana a l’exterior a través de la xarxa de centres amb què compta l'institut espanyol.\nLes activitats entorn del Tirant lo Blanc, que se celebraran en la seu de l’Insitut Cervantes a Amman fins al pròxim dia 28 d’abril, es completen amb un taller literari i una lectura continuada de l’obra clàssica més universal de la literatura valenciana.\nA l'adaptació cinematogràfica que signava l'any passat Vicente Aranda, hi haurem de sumar aviat una altra curiosa adaptació teatral, la que farà Calixto Bieito, l'actual director de programació del Romea i un dels directors teatrals més polèmics d'Europa, que s'estrenarà a Berlín.


Rocío Carrasco relata el seu divorci d'Antonio David: «Sempre ha sigut un puto covard» - Diari de Girona\nRocío Carrasco relata el seu divorci d'Antonio David: «Sempre ha sigut un puto covard»\nEl documental aprofundeix en el moment en què trenca amb el pare dels seus fills i comença una nova etapa al seu infern personal\nredacció yotele 05.04.2021 | 15:43\nRocío Carrasco relata el seu divorci d'Antonio David: «Sempre ha sigut un puto covard» · Mediaset\nRocío Carrasco contínua el relat de la seva relació amb Antonio David Flores. Als capítols 4 i 5 de 'Rocío, contar la verdad para seguir viva', s'aprofundeix en el moment en què decideix divorciar-se del pare dels seus fills, quan l'amenaça amb un vergonyós «et cagaràs», segons el seu testimoni. És llavors quan irromp l'advocat Emilio Rodríguez Menéndez, que el pare dels seus fills contracta per «aïllar-la del món». Tots dos creen la revista 'Dígame', vergonyós pamflet en què es proferien tota mena d'insults cap a personatges populars com María Teresa Campos o la mateixa Rocío Carrasco.\nDesprés de setmanes d'especulacions sobre la naturalesa de l'acord de Rocío Carrasco amb La Fàbrica de la Tele, productora del documental, els seus productors executius han volgut aclarir, mitjançant un comunicat llegit per Carlota Corredera, que la filla de Rocío Jurado no va demanar diners per exposar el seu testimoni a Telecinco, però que, pel seu esforç, se li va voler pagar el que sol ser habitual en espais de les mateixes característiques. En les últimes setmanes Mediaset ha desmentit els sous que s'han publicat i altres informacions aparegudes, com que Irene Montero en va conèixer el contingut abans de l'estrena.\nLes frases més destacades dels capítols 4 i 5\n- «Jo no he sigut infidel a Antonio David en la vida».\n-«L'estiu abans de separar-me, va pactar amb el paparazzi Pablo González que em seguís per retratar tot aquell home que se m'acostés i fer veure que li estava sent infidel».\n- «Aquell estiu va començar la pallissa mediàtica amb què pretenien demostrar que era mala mare».\n-«Quan vaig conèixer el Fidel, ell estava sortint amb Rocío Mestre, que era amiga meva. Ens vam fer amics però no vam tenir res fins mesos després. Amb ell va arribar l'amor i la comprensió. Van arribar moltíssimes coses bones».\n- «La meva mare no només no adorava l'Antonio David sinó que el temia com el dimoni, perquè no volia cap escàndol. I no va tenir el valor de posar-li les maletes al carrer. Va estar acollonida durant tot el temps que aquest senyor va estar en la meva vida».\n- «Aquest senyor es va emportar una caixa forta del meu dormitori on tenia rellotges, joies i documents meus, com cartes de quan jo era adolescent».\n- «Els meus fills no em poden donar una declaració a la premsa o en un programa de televisió que jo hagi dit contra el seu pare, perquè no existeix. Mai ho he fet i va ser per ells».\n- «Volia protegir els meus fills per damunt de tot, però se'm va tornar en contra. Potser m'he equivocat. Vull creure que el que he fet els ha ajudat a patir una mica menys en aquella etapa en què són tan vulnerables, almenys».\n- «El moment de 'Tombola' en què diu que hi havia molts homes amb qui li vaig ser infidel és pura misogínia. Em vaig sentir com si fos en una carnisseria i m'anessin tallant trossos. Era mentida rere mentida».\n- «La meva família va culpar el Fidel de l'accident i el van fer fora de l'hospital perquè es van pensar que jo en sortiria viva. Si no, no haurien tingut collons de fer-ho. Això no es fa amb ningú».\n- «El meu pare, José Ortega Cano i Juan de la Rosa van fer fora el Fidel de casa meva. I no tenien dret a fer-ho».\n-«L'Antonio David es va presentar en l'hospital perquè era fer diners. I ningú de la meva família va tenir collons d'impedir-li-ho».\n-«Des del moment de l'accident, la relació amb el meu pare canvia durant bastant temps. Per determinades actituds que va tenir, que no relataré perquè no el deixarien en bon lloc, vaig estar un temps sense parlar amb ell. I per damunt de tot, era el meu pare».\n-«Rodríguez Menéndez era terrorífic i a aquest senyor li ve com l'anell al dit. El va utilitzar per portar a terme el que volia. Era una situació terrorífica, de no dormir a la nit. Nosaltres no sabíem què ens podia passar».\n- «Amb tota aquesta barbàrie, tot el que era al meu costat, desapareix. Tots menys el Fidel, que no van poder amb ell. El van relacionar amb la màfia i el tràfic de blanques perquè agafés les maletes i se n'anés, però no ho va fer».\n-«L'Antonio David sempre ha sigut un puto covard, posant persones a dir coses que ell no s'atrevia a dir perquè jo anés contra aquestes persones i ell quedés impune».\n- «Diu que adorava la meva mare però és mentida. Es va morir pensant que li hauria de pagar 1000 milions de pessetes per haver dit una veritat com un temple: que era nefast, que em maltractava i que em volia treure els meus fills. I va fer curt».\n- «Un dia la meva filla em va dir que el seu pare els explicava que el Fidel i jo els posàvem a dormir i els deixàvem sols».


Orelles de burro: Filosofar no és inherent a la naturalesa humana\nEls manuals sovint repeteixen que la filosofia és inherent a la condició humana. Segueix a continuació el tòpic de "les grans preguntes que s'han fet els homes", etc. De fet, la cerca a Google de la frase "desde siempre los hombres han filosofado" donava el ahir 1,810,000 resultats. En el millor dels casos això ens obligaria a admetre l'existència d'una filosofia prepresocràtica i universal, quan és notori que no. En el pitjor, unida al canònic naixement de la filosofia a la Hél·lade del VI aC (Colli, Colli perquè ens has abandonat!), obtenim el resultat d'uns quaranta mil anys d'existència pseudo-humana en el planeta abans de la data fundacional, i a més podem afegir al còmput els desgraciats pseudo-homes i dones d'altres cultures que hagueren d'esperar dos mil cent anys fins que la cultura occidental no començà a civilitzar-los.\nTot plegat, una afirmació sense cap base empírica -en quines dades es basa, quins escrits pren com a referència, si no n'hi ha?- i amb un caire etnocèntric escandalós. El gran Aristòtil deia que els éssers humans sempre han començat a filosofar per l'admiració, és a dir, que el que sempre trobem, quan hi ha filosofar, és el detonant de l'admiració, del distanciament reflexiu. Però aquest distanciament reflexiu no és normal, ni menys natural, sinó que requereix certes condicions de desenvolupament i de transformació en una tradició crítica.


Holiday home Anemonevej Væggerløse VI Vaeggerlose Dinamarca - Ofertes d'hotels amb els MILLORS DESCOMPTES EN LÍNIA\nMés informació sobre Holiday home Anemonevej Væggerløse VI\nConvenientment situat a Boto, Holiday home Anemonevej Væggerløse VI és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nHoliday home Anemonevej Væggerløse VI també ofereix moltes instal.lacions per enriquir la seva estada a Boto. Aquest hotel ofereix nombroses instal.lacions en el lloc per satisfer el més exigent dels clients.\nGaudiu de les comoditats d'alta gama com ara piscina privada, banyera hidromassatge, calefacció, balcó/terrassa, aparell de televisió per tal de relaxar-vos després d'un cansat dia. Les instal.lacions d'oci de l'hotel, que inclouen bany, sauna, parc infantil estan dissenyades per escapar i relaxar-se. Holiday home Anemonevej Væggerløse VI és un lloc ideal d'estada pels viatgers que busquin encant, comfort i facilitat a Boto.\nEspai comú6 llits individuals, 3 llits dobles, 2 llits de llitera


Se suspenen les llicències d’obra de Can Draper -\nData i hora oficial 28.02.2020 | 18:10\nSe suspenen les llicències d’obra de Can Draper\nEl dijous 19 de desembre es varen celebrar dos plens de forma consecutiva, un primer d’extraordinari i urgent i un segon d’extraordinari, en què es va aprovar amb els vots a favor de l’equip de govern (ERC , Ametlla’t i l’ACP) i l’abstenció dels grups de l’oposició (JxA i PSC) suspendre es llicències d’obra a l’àmbit parcial de Can Draper.\nEl regidor de Territori, Pere Marieges, va fer una aproximació històrica de l’evolució del Pla Parcial de Can Draper fins l’actualitat, i va explicar que la suspensió de les llicències d’obres a Can Draper dona compliment als compromisos electorals dels grups que integren l’equip de govern.\nAquesta suspensió, de la qual l’empresa promotora n’ha estat al corrent en tot moment i s’hi ha avingut, afecta una illa que llinda amb la carretera de Barcelona i la rotonda de Can Draper que no tenia certificats urbanístics atorgats en el moment de fer la suspensió, i on estava projectat construir-hi un supermercat i un hotel (veure imatge). Té una vigència d’un any prorrogable a dos, durant el qual s’implementarà un procés de participació ciutadana per tal de definir com ha de ser el barri que dona la benvinguda al nostre poble.\nMarieges va explicar que la voluntat de l’equip de govern ha estat suspendre les llicències d’obra a totes les zones del Pla Parcial encara no edificades, però que no ha esta possible atès que l’anterior equip de govern va atorgar els certificats urbanístics i llicències d’obra estant en funcions a una d’aquestes zones, fet que va lamentar i que va ser criticat per altres regidors.\nPer la seva banda, l’exalcalde Andreu González va explicar que el seu grup mai havia estat d’acord amb aquest projecte (hi va votar en contra quan estava a l’oposició), i que totes les decisions preses sobre aquest s’havien fet amb el vist i plau tècnic.\nTambé va defensar l’atorgament dels certificats urbanístics estant en funcions pel fet que van “treballar fins el darrer moment”.\nL’Ajuntament disposa d’estudis amb diferents propostes arquitectòniques i urbanístiques per aquesta zona que es debatran en el procés participatiu esmentat, un procés que, segons l’alcalde i regidor de Participació, Pep Moret, es farà amb una empresa especialitzada per tal que tingui les màximes garanties i rigor.\nZona afectada per la suspensió de llicències .


Bed and Breakfast Ferber Monheim Alemanya - Ofertes d'hotels amb els MILLORS DESCOMPTES EN LÍNIA\nVeure tots els 2 allotjaments a Monheim.\nMarktplatz 14, Monheim, Monheim, Alemanya, 86653 - Veure al mapa\n"Central location in the town of Monheim. We stayed there as..."\nTant si es tracta d'un viatge de plaer com si és de negocis, Bed and Breakfast Ferber és una elecció d'allotjament magnífica quan visiten Monheim. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Bed and Breakfast Ferber asseguren una estada plaentera als seus clients. Aquest hotel ofereix nombroses instal.lacions en el lloc per satisfer el més exigent dels clients.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Bed and Breakfast Ferber és la vostra destinació si buscau allotjament de qualitat a Monheim.\nTots els tipus de viatgers (38) Parelles (10) Viatgers en solitari (16) Famílies amb infants petits (5) Grups (7)\nAllotjaments a Monheim


CALENDARI D'INICI DE CURS 2015-2016\nEstimats pares, aprofitem per desitjar-vos molt bon estiu i alhora informar-vos de les dates de comenzament del proper curs 2015-2016.\nResolució de 7 de juliol de 2015\nEducació Infantil i Primària 10 setembre (dijous)\nESO 11 setembre (divendres)\nTERCERES EN PILOTA\nLES NOSTRES ALUMNES ACONSEGUEIXEN EL TERCER LLOC EN CATEGORIA FEMENINA.\nEl passat 3 de juny a la localitat de Massalfassar ens van jugar les finals del campionat de Pilota a L'Escola. En aquesta edició, el nostre equip femení format per Aroa, Selma, Nayara, Daniela i Lía va quedar en 3er lloc, després d'una fase de classificació molt competida i d'un gran nivell de joc . Felicitar a les nostres jugadores i també als nostres jugadors per la seua participació i la gran temporada que han fet. Enhorabona!!!\nEls alumnes de 4t de primària, per cinquena vegada consecutiva, s’han classificat per a la fase final del programa d’Innovació Educativa “Pilota a l’Escola”. Aquest programa consta d’una sessió formativa per part d’un jugador professional i un tècnic de la federació de pilota, i la participació en la competició a nivell autonòmic que conclou a Massalfassar.\nMireu les fotos ací!\nCLOENDA PROJECTE COMENIUS “KNOWING ME, KNOWING EU” AL COL·LEGI HERNÁNDEZ\nDurant la setmana del 4 al 10 de maig, el Col·legi Hernández de Villanueva de Castellón, Coordinador de l’Associació Multilateral Comenius: “Knowing me, knowing EU: learning skills, old and new”, rebé la visita de 26 professors i 25 alummnes de TERMON NATIONAL SCHOOL (Irlanda), DIMOTIKO AGIAS MARINAS CHRYSOCHOUS (Xipre),PIKES LANE PRIMARY SCHOOL (Anglaterra),SCOALA GIMNAZIALA "GEORGE BACOVIA" (Romania),POLLOKSHIELDS PRIMARY SCHOOL (Escòcia) iZESPÓŁ SZKÓŁ MIEJSKICH NR 1 w JAŚLE (Polònia).\nLa setmana ha estat plena d’activitats: Festival d’acrosport, classes de cultura i llengua dels països visitants, visita a l’ONU, taller de socarrats a Manises, activitats de multiaventura a Moixent i Xàtiva, plantà i cremà de la Falla Colegio Hernández-Comenius.\nEl dimarts 5 se celebrà un acte de benvinguda al Teatre Ideal en què els socis europeus es trobaren un teatre de gom a gom de mestres, alumnes i familiars. A la celebració acudiren també l’alcalde de la localitat, Salvador Álvarez, el regidor d’Educació, Antonio Aviñó i el secretari autonòmic, Manuel Tomás; les autoritats dirigiren unes paraules als assistents, destacaren la importància dels projectes europeus la gran implicació i trajectòria del nostre centre en aquest tipus d’associacions.\nAlumnes de primària i d’ESO s’encarregaren de presentar l’acte en valencià i en anglés, que començà i finalitzà amb una adaptació de la cançó Monster Family que cantaren els alumnes de 4t de primària: Comenius Family.\nEs va tractar d’un acte molt valencià, amb ball de pals al so de dolçaina i tabal per part dels alumnes de 2n d’ESO, La Masereta de Dani Miquel, etc... Però potser una de les activitats més emotives i que més mostra al nostra implicació i il·lusió amb el Projecte “Knowing me, Knowing EU” fou el documental “The life of the Orange”, gravat íntegrament en anglés i realitzat per Rafa Solves (mestre de música).\nUna representació de tots els alumnes va exposar breument el que significa Europa per a ells i el Projecte Comenius: solidaritat, convivència, cooperació, tradició, respecte, ciutadania, amistat, futur, etc...\nCal destacar també la implicació de l’AMPA i pares i mares en totes les activitats, tant amb la seua assistència als actes com en l’organització i avaluació de les activitats.\nDes del principi hem volgut que aquest fóra un projecte per a tota la Comunitat i per això visitàrem l’Escola d’Adults Paz Minguez, l’Ajuntament, La Cooperativa del Camp de Vila Nova de Castelló i la Videca. Vam poder observar el procés que segueixen les taronges des del camp fins als camions que les traslladen als seus països. Els va impressionar molt la modernització del magatzem i la cura en tot el procés.\nDe vesprada, tingué lloc a l’escola la cremà de la Falla, després d’una cercavila pels carrers del poble i de la tradicional “globotà”. Enguany s’ha traslladat al mes de maig perquè els companys dels altres països europeus tingueren l’oportunitat de conéixer la nostra festa. Cada país havia confeccionat un ninot de falla a la seua escola i finalment el pogueren afegir a la nostra falla i crear així la Falla Comenius: Knowing me, knowing EU.\nAquests actes suposen la cloenda d’un projecte de dos anys, en els quals hem compartit moltes activitats, mobilitats a tots els centres associats, hem experimentat una ciutadania europea activa, hem creat uns lligams d’amistat que perviuran en el temps i de segur ens portaran a compartir altres projectes en el futur.\nMOLTÍSSIMES GRÀCIES A TOTA LA COMUNITAT EDUCATIVA DEL COL·LEGI HERNÁNDEZ!!!!!!!!\nMireu totes les fotos fent click ací\nEl proper divendres 24 d'abril es celebrarà a Alginet el lliurament dels Premis Sambori 2015. El nostre centre ha estat guardonat pel conte de la classe d'Educacií Infantil 4 anys, amb el que hem treballat els valors integradors a l'aula.\nEn ell han participat els 28 alumnes de la classe elaborant la història, dibuixant, pintant i escribint el text.\nTambé ens han guardonat amb un premi de reconeixement per l'elevada participació i el compromís amb la nostra llengua al llarg dels darrers anys.\nÚltims premis SAMBORI guanyats pels nostres alumnes\nClaudia Benavent Mercado - Premi Extraordinari Primària\nMireu les fotos fent click ací\nPonents en "Europa AEE" (Associacions Educatives Europees): Present i futur\nVISITA COMENIUS A IRLANDA\nDIA DE LA PAU (RESPIR) 2015\nEl Col·legi Hernández contra la Violència de Gènere\nPOLÒNIA - DESEMBRE 2014\nCarlos, Sarai i Mariola assistiren de l'1 al 5 de desembre al 5é Encontre Internacional de l’Associació Multilateral Comenius “Knowing me, knowing EU: learning skills, old and new”,de la qual som coordinadors. Aquesta nova trobada va tindre lloc a la ZESPÓŁ SZKÓŁ MIEJSKICH NR 1 w JAŚLE (Polònia), en la qual participaren també professors dels centres associats a Xipre, Romania, Escòcia, Anglaterra i Irlanda.\nDins del programa preparat per a la visita cal destacar el Festival Internacional de Nadales on els professors europeus van tindre l'oportunitat de formar part del jurat que va valorar i premiar els millors cantants d'aquesta escola en una gala plena d'art i emoció.\nUna altra de les activitats fou la visita de totes les aules del centre. Concretament l’aula de 5é de Primària comptava amb una magnífica ambientació dedicada al nostre país i un gran salutació "'Bon dia !!!" com a rebuda als mestres valencians. Els alumnes van practicar salutacions, nombres, colors en castellà i van aprendre a fer una falla a través del “Knowing me, knowing EU: do it, share it video:How to make a falla monument” gravat pel professorat de Tecnologia del nostre centre. Però allò que més els va agradar fou tastar, segons ells, "les millors mandarines del món", caquis, magranes, cacauets, quicos , etc... En aquest Berenar de la Tardor amb el qual obsequiarem els assistents hi havia productes de La Ribera, fruit de la col·laboració i compromís d’empreses del nostre municipi amb el projecte.\nUn altre dels moments importants de la visita fou la nit del Sopar de Nadal, avançat en el temps, que va tindre lloc al hall de l’escola, i al qual acudiren membres de tota la comunitat educativa i autoritats locals. La satisfacció dels alumnes amb el nostre centre va ser tanta que vam ser els més aplaudits durant la nit. A més, hi hagué moments màgics com el de compartir la nadala “Nit de Nadal” en totes les llengües presents a l’associació i les distintes tradicions poloneses.\nVIII TROBADA I MOSTRA INTERNACIONAL D'EXPERIÈNCIES D'ANIMACIÓ LECTORA I BIBLIOTEQUES. CANÀRIES 2014\nMariola Hernández i Miriam Sebastián van participar en la VIII Trobada i Mostra Internacional d'Experiències d'Animació Lectora i Biblioteques organitzades per la Societat Canària Elio Antonio de Nebrija al municipi de la Laguna amb les ponències "Comenius: Knowing me, Knowing EU, learning skills, old and new "i" El quadern de bitàcola de les emocions "amb les que van aconseguir un Accèssit.\nMireu el programa fent click ací: FRONTAL TRASERA\nVISITA A LA BASE DE SUPORT DE LES NACIONS UNIDES\nEl divendres 24 d'octubre els alumnes d'ESO del nostre centre acompanyats pels seus professors van ser convidats a participar en la jornada de portes obertes organitzada per la Base de Suport de les Nacions Unides (UNSB-V), a Quart de Poblet coincidint amb la commemoració de la signatura de la Carta de les Nacions Unides.\nDurant la nostra visita vam ser atesos magníficament per tot el personal de la Base i vam poder veure en primera persona la gran tasca que desenvolupen des d'allà i vam visitar les parts més emblemàtiques de la Base. Des d'ací volem agrair a l'equip de treball encapçalat per de D. Li Portes aquesta oportunitat i animar-los a seguir col·laborant amb els centres educatius.\nMireu totes les fotos ací\nESTRENA ROSA OBSCUR\nEl passat divendres 26 de maig es va celebrar la presentació del migmetratge Rosa obscur al Teatre Ideal de Villanueva de Castellón. Aquest tercer projecte audiovisual del Col·legi Hernández ha comptat amb la participació de tota la comunitat educativa com també d’antics alumnes com Neus Vidal. Cal destacar la col·laboració especial de l’actriu del nostre poble, Elena Climent i de l’escriptora local, Eli Llorens.\nPer a completar aquesta experiència d’aprenentatge, Fortunato Tapias Cascales, psicòleg de la Mancomunitat de la Ribera, està elaborant una guia didàctica sobre Rosa Obscur per a poder ser utilitzada a les aules de secundària de tots els centres de la Comunitat.\nSinopsi: Roser gaudeix d’una vida plena, malgrat els seus 17 anys, és una xica madura i compromesa. Té una família que l’estima, amics de debò, és brillant als estudis i comença a despuntar en la seua aventura del patinatge. Fins i tot Cristian, el xic dels seus somnis, li havia demanat d’eixir feia poc! La vida, per a ella, era de color de rosa.\nEls esdeveniments fan que el meravellós rosa semble, dia rere dia, més fosc. Sense saber com, el morat de l’angoixa acaba tenyint la vida de la dolça Roser.\nEl COL·LEGI HERNÁNDEZ COORDINADOR DE L’ASSOCIACIÓ MULTILATERAL COMENIUS: KNOWING ME, KNOWING EU: LEARNING SKILLS, OLD AND NEW (2013-2015).\nL'associació Multilateral Comenius “Knowing me, knowing EU:learning skills, old and new”es compon d'escoles d'Educació Primària a Xipre , Espanya , Escòcia , Irlanda , Anglaterra , Polònia i Romania amb estudiants d'edats compreses entre els 3 i els 12 anys .\nEl projecte es basa fonamentalment en el desenvolupament d'habilitats empresarials per al futur . Anem a explorar les professions tradicionals , típiques de cada país associat i anem a promoure el desenvolupament de nous talents , el que farà dels nostres estudiants ciutadans europeus actius amb iniciativa i recursos .\nLes competències que es pretén fomentar en el nostre projecte són :\n- La comunicació en llengües estrangeres . Anem a treballar principalment en anglès, però també oferirem una preparació lingüística en castellà , polonès , grec i romanès .\n- Consciència i expressió cultural . Volem aprendre més sobre altres cultures , països i llengües a través de vídeos , música , tallers . Ens centrarem en el respecte a la diferència i la riquesa de la diversitat europea . Alguns estudiants prendran part en les mobilitats junt amb els seus professors.\n- Sentit de la iniciativa i esperit emprenedor . Anem a crear l'empresa FUTURE(From Us To yoU Reinventing Europe) amb sucursals a cada escola associada .\n- Competències socials i cíviques . Anem a aprendre sobre els treballs en el passat a través de figures aspiracionals locals i reflexionar sobre com poden influir en el mercat de treball futur .\n- Competència matemàtica i competències bàsiques en economia ( estadístiques sobre ocupació , divises , tipus de canvi , els conceptes de guanys / pèrdues , pressupostos ... )\n- Competència Digital . En la comunicació amb els associats i en els productes resultants de l'associació.\n- Aprendre a aprendre . Metodologia participativa .\nEstem fermament convençuts que a través de l'educació i , començant en els primers nivells , és l'única manera en què podem enfrontar els problemes actuals , com ara la desocupació , l'orientació professional equivocada o exclusió social . Pensem que les nostres escoles han de preparar als estudiants per a la vida futura i ser capaços de predir les necessitats futures en l' àmbit de l'ocupació . Es per això que les tasques que hem seleccionat estan encaminades a l'orientació de les prioritats nacionals de cadascun dels nostres països i les necessitats dels nostres estudiants.\nLes visites de coordinació a les escoles associades són un valor afegit per tal de conèixer de prop la diversitat de les realitats europees ,una dimensió que no anàvem a viure fora d'aquesta aliança i un punt de trobada per tal de desenvolupar les activitats de la nostra associació. Del 21 al 26 de setembre els alumnes de 6é del Col·legi Hernández de Villanueva de Castellón han pogut gaudir de la visita al Pollokshields Primary School a Glasgow juntament amb alumnes de Romania i Polònia del marc d’ una mobilitat de la nostra associació multilateral.\nGlasgow és la ciutat més poblada i multicultural d’Escòcia. Recentment ha estat la seu dels Jocs de la Commonwealth de 2014 i del la Ryder Cup. La Comunitat Educativa del Pollokshields Primary School va sorprendre els nostres alumnes el diumenge 21 de setembre amb l’organització del Commonwealth Family Sports Day al Pollok Park on gaudirem d’un fum d’activitats que ens ajudaren a conèixer-nos millor i a establir els primer vincles d’amistat. Des del primer minut tot ha estat perfectament lligat i organitzat per a que estem com a casa.\nDes d’allí ens traslladàrem a Auchengillan, un centre de multiaventura prop dels Highlands i que els ha donat als nostres alumnes l’oportunitat de gaudir d’experiències diverses i engrescadores com escalada, tir en arc, paradrop, supervivència, abseiling i orientació. El grup d’alumnes multicultural ha estat convivint amb desenes de persones de les quals han pogut aprendre coses noves cada dia i, al mateix temps, ensenyar-los-en d’altres. Tot això ens ha ajudat a créixer en tots els aspectes,en autonomia, en relacions interculturals, en l’aprenentatge d’altres llengües, en el respecte per altres cultures i llengües tant mestres com alumnes.\nL’experiència vital ha estat en paraules dels nostres alumnes: “una aventura inoblidable”. Amb moments molt especials, gaudint d’activitats noves i espectaculars en un entorn privilegiat i envoltats de gent de diferents països i cultures. Tot açò fa possible que en cada moment es propicie una oportunitat d’enriquiment personal, tant a nivell individual com a part d’un grup heterogeni; un grup ple d’atractius que et fa descobrir les semblances i diferències que ens uneixen i ens fan cada dia més tolerants, autònoms i millors ciutadans. Estem més que segurs que els nostres alumnes no tornaran a ser els mateixos i podem dir que han obert els ulls a una nova dimensió, a la dimensió europea en tots els sentits.\nEn les reunions del projecte a Glasgow hem creat l’Empresa FUTURE (acrònim de: From Us To yoU Reinventing Europe) i hem definit les línies estratègiques del segon any de l’associació així com la planificació de les properes mobilitats als centres de Polònia en desembre, a Irlanda en març i a Villanueva de Castellón en maig de 2015. Concretament ací tindrà lloc la cloenda del nostre projecte amb la presentació del joc de taula “Knowing me, knowing EU” i rebrem a alumnes dels centres associats durant una setmana, on podrem avaluar l’impacte de la nostra associació en els 1748 alumnes i 120 professors participants.\nEL COL·LEGI HERNÀNDEZ US DESITJA UN MOLT BON COMENÇAMENT DE CURS 2014-2015\nAquest curs ens acompanyarà una nova mestra britànica que és assistent de conversa i que conviurà amb els nostres alumnes i mestres.\nEl seu nom és Bethany Chapman\nNo us la podeu perdre...\nMARIOLA HERNÁNDEZ FA UNA COMUNICACIÓ\nALS CURSOS D'ESTIU DE LA UCV A SANTANDER\nMARIOLA HERNÁNDEZ: "ERASMUS + TIENE COMO OBJETIVO CAMBIAR LAS VIDAS Y ABRIR LAS MENTES DE NUESTROS ALUMNOS"\nFinalment, cal destacar que les ponències impartides en el marc del curs d'estiu que la UCV de València celebra aquests dies a Santander, ha suscitat entre els participants debats, punts de trobada i intercanvi d'experiències.\nEn aquest context, Mariola Hernández Ubert, Cap d'Estudis del Centre Concertat Col·legi Hernández de Villanueva de Castellón (València), a proposta de companys de diferents províncies, ha presentat els projectes duts a terme en els últims anys en el seu centre en els àmbits de plurilingüisme i projectes europeus.\nAixí, pel que fa al plurilingüisme, aquesta pedagoga ha abordat entre d'altres experiències els tallers de teatre en anglès impartits per especialistes de la Royal Shakespeare Company, la celebració del Dia Europeu de les Llengües i activitats realitzades en el marc del Portfolio Europeu de les Llengües.\nPel que fa a Programes Europeus, ha detallat les experiències, conseqüències i impacte obtingut amb la participació del col·legi com a centre associat d'algunes associacions multilaterals Comenius així com el nou programa europeu anomenat "Erasmus +", que, segons ella, "té com a objectiu canviar les vides i obrir les ments dels nostres alumnes ".\nPodeu veure tota la notícia fent click ací\n<< Inici 1 2 3 4 5 6 7 8 9 10 11 12 13 14 15 16 Pròxim > Fi >>


La JNC impulsarà una Convenció Nacional per debatre i redactar una proposta per culminar el procés d’independència de Catalunya | Joventut Nacionalista de Catalunya\nLa JNC impulsarà una Convenció Nacional per debatre i redactar una proposta per culminar el procés d’independència de Catalunya\nÁlvaro Clapés-Saganyoles: “La JNC sempre hem estat punta de llança en la defensa de la independència, i ho serem en aquest debat tan important”\nLa Joventut Nacionalista de Catalunya impulsarà una Convenció Nacional per debatre i redactar una proposta que plantegi una estratègia per culminar el procés d’independència de Catalunya. Clapés-Seganyoles ha definit la redacció d’aquesta proposta com “el debat més important que ha d’afrontar l’independentisme”. “Cal dibuixar tots els possibles escenaris i definir l’estratègia a seguir” per “establir un nou full de ruta per a culminar amb èxit el procés d’independència”.\nAquesta convenció, segons ha anunciat Clapés-Saganyoles, serà oberta a tota la militància de la JNC i consistirà en un procés de debat que culminarà amb una gran Convenció Nacional a la primavera del 2022. El resultat d’aquesta convenció serà la “proposta que aportarà la JNC en aquesta etapa de redefinició de l’estratègia independentista”, assegura Clapés-Seganyoles. “La JNC sempre hem estat punta de llança en la defensa de l’horitzó nacional de Catalunya i ho serem en aquest debat tan important” ha sentenciat.\nEl secretari de la formació nacionalista juvenil, Álvaro Clpaés-Saganyoles, ha anunciat aquesta Convenció Nacional en el Consell Nacional celebrat aquest dissabte 27 de novembre a Taradell i que ha comptat amb la participació de la portaveu de Junts per Catalunya al Congrés, Míriam Nogueras, el diputat Jaume-Alonso Cuevillas i l’ex-conseller de la Presidència, Francesc Homs.\nLa portaveu de Junts per Catalunya al Congrés, Míriam Nogueras, ha reivindicat la feina del grup parlamentari de Junts a la cambra baixa com “la política útil independentista”. Nogueras ha destacat que “el que se'ns ven com a política útil no ho és. Política útil no és pactar amb el PSOE a canvi d'uns acords que no compleixen. Política útil és aconseguir 1.600M€ per Catalunya”. Nogueras ha acabat la seva intervenció sentenciant que "Diguem-ho alt i clar i desacomplexadament: donant estabilitat a l'Estat espanyol no aconseguirem la independència. Votant a partits que donen estabilitat a l'Estat espanyol, tampoc”.\nPer la seva banda, el diputat al Parlament de Catalunya Jaume Alonso-Cuevillas ha assegurat que "la independència no és impossible, és irreversible. Després de tot el que hem fet des del Primer d'Octubre, l'única alternativa real per a Catalunya és la independència. El nostre projecte de llibertat és imparable".\nFinalment, l’exconseller de la Presidència, ha fet la cloenda del Consell Nacional. En el seu parlament Homs ha apuntat que "tenir un Estat propi no és un fi en si mateix. Tenir un Estat és disposar de la sobirania i els recursos que generem per posar-los al servei de la ciutadania i d'una visió del món”. Per això, l’exconseller ha exhortat els assistents a seguir “fent política de la bona, perquè Catalunya només ens té a nosaltres”.\nTaradell, 27 de novembre de 2021.


Adolf Murillo explicant el Soundcool a la Berklee college of music (València).\nDes de fa més de 10 anys el nostre somni ha estat treballar fora de les normes d'un currículum excessivament teòric i sobretot allunyat dels interessos, les pràctiques i les músiques amb les quals conviu el nostre alumnat fora dels centres educatius. És a partir d'aquestes premisses i experiències en el treball creatiu i la col·laboració des d’on es gesta aquest laboratori sonor -MUSICL@B CR 209- espai que es desplega com a espai creatiu. Ha estat en els últims anys, gràcies a noves i estimulants col·laboracions amb creadors i institucions, com ara la Universitat Politècnica de València (UPV), quan hem pogut completar el cercle. No ha sigut casualitat que es generen sinergies creatives que han arribat a afectar fins i tot l'espai de treball. Després d'una llarga experiència amb l’ús de les noves tecnologies (TICS), com ara el treball amb el sistema Soundcool, creat ad hoc per aprendre creant, aquestes s'han integrat en el quefer creatiu del nostre alumnat, sense oblidar ni deixar de banda el treball de l'aula això sí, estris sonors i objectes trobats com ampolles, poals, molls, o mobiliaris diversos, que ens recorden tothora el que som els éssers humans: cossos vibrants sempre disposats a sonar.\nParafrasejant Corradini: "En tot procés creatiu hi ha un acte de destrucció". Per això podem afirmar que en el nostre cas, l'aula de música ha mort. Volem allunyar-nos definitivament d'aquest concepte d'aula simètrica, direccional perquè de forma col·lectiva, puguem construir nous espais flexibles i divergents, que donen cabuda a nous i suggeridors projectes i en conseqüència generar i estimular noves formes d'aprenentatge.\nUns aprenentatges basats en el fer col·lectiu, amb l’acceptació del risc, la barreja, les perifèries, l'errada i les "imperfeccions". Elements que, si bé van ser rebutjats en una altra escola, els fem nostres a manera d'escletxes que colen l'aire fresc i humanitzen l'educació. Aquesta transformació permetrà potenciar uns espais híbrids, permeables, on els creadors, alumnat i professorat, tots amalgamats, siguen els autèntics artífexs de la construcció cultural col·lectiva i per tant del coneixement i no simples consumidors.\nA l'IES Arabista Ribera el procés de transformació de l'espai d'aprenentatge ha començat. Sota les cendres d'aquesta vella aula reneix ara un espai per compartir idees. Un lloc que ens invita, des de la pedagogia del cargol, a la reflexió i al descobriment. Un nou espai dissenyat per afavorir un flirteig de cervells: acció col·lectiva de compartir el pensament i les idees que sempre, i de forma ‘carinyosa’, em deia la meua i estimada amiga Conxa Rovira, a qui va dedicat aquest MUSICL@B (Conxa) (Rovira) 209.\nProfessor de música en Educació Secundària a l’IES Arabista Ribera – Carcaixent.\nProfessor Master de música a la UPV\n8337 lectures Cap comentari Envia


Detenen tres joves per robar joies valorades en uns 7.000 euros a la Bisbal - Diari de Girona\nDetenen tres joves per robar joies valorades en uns 7.000 euros a la Bisbal\nla bisbal d'empordà | ddg 16.09.2016 | 00:00\nEls Mossos d'Esquadra van detenir el passat 10 de setembre, tres joves, un d'ells menors d'edat, com a presumptes autors d'un robatori en una casa i en un vehicle. Segons va informar ahir la policia catalana, el passat dia 4, els mossos van tenir coneixement que uns lladres havien sostret diverses joies valorades en 6.800 euros, targetes, llibretes de banc i documentació del portamaletes d'un vehicle estacionat en un carrer de la Bisbal.\nA prop dels fets, familiars de la víctima van localitzar documentació personal d'un dels possibles autors del robatori i la investigació va concloure el passat 10 de setembre amb la detenció de tres joves com a presumptes autors del robatori. Un dels detinguts és un menor d'edat i els altres tenen 18 i 20 anys, tots són de nacionalitat marroquina i veïns de la Bisbal d'Empordà. A dos d'ells també se'ls relaciona amb un robatori interior de domicili.\nEn el moment de la detenció del menor, el jove no es va sorprendre de l'aparició de la policia i fins i tot va comentar que sabia que venien a detenir-lo pel robatori d'unes joies en un domicili. Arran aquesta informació, la patrulla va saber que el mateix dia aquest jove, juntament amb un altre dels detinguts, havien forçat la finestra d'un domicili de la Bisbal i havien sostret joies d'una calaixera. El mateix dia, els agents van recuperar part de les joies sostretes que els lladres havien amagat en un geriàtric de la mateixa població.\nLa víctima del domicili violentat va comentar que el passat 4 de setembre, mentre es trobava endormiscada de la migdiada, va adonar-se que tenia tots els calaixos de la calaixera de la seva habitació oberts i remenats i va trobar a faltar diverses joies de poc valor.\nLa dona no havia presentat encara la denúncia a causa de la seva poca mobilitat i la seva avançada edat. El detingut menor d'edat va ser lliurat als seus tutors legals, a l'espera de ser citat per la Fiscalia de Menors. Els detinguts majors d'edats van passar el dia 11 de setembre a disposició del jutjat d'instrucció en funcions de guàrdia de la Bisbal, el qual va decretar la seva llibertat.


Gil exigeix que “no es repetisquen errors, com en les Falles de 2019” i exigeix a l'Ajuntament “implicació en la neteja del botelló”\nEl grup Ciutadans (Cs) a l'Ajuntament de València ha anunciat que demanarà al regidor Sergi Campillo, en la comissió d'Ecologia Urbana, que ajude a les comissions falleres que pateixen botellons incontrolats.\n“L'Ajuntament ha de ser igual d'exigent amb la seua gestió que amb les comissions falleres. Si no és capaç de controlar el botelló ha d'implicar-se en la seua neteja”, ha declarat la regidor de Cs Rocío Gil, qui ha afegit: “Les imatges que es van veure l'any passat a l'entorn de la Llotja, que és Patrimoni de la Humanitat, haurien de fer reflexionar a Sergi Campillo”.\nSobre aquest assumpte, Gil ha recordat que “l'Ajuntament no va complir les seues obligacions fa un any i després l'alcalde va demanar ‘corresponsabilitat’, un gest lamentable quan va ser un clam entre veïns i fallers la inacció del consistori durant aqueixos dies”.\n“Els fallers no tenen per què assumir els costos de neteja que es produïsquen, més enllà de les seues zones autoritzades d'activitats”, ha sentenciat la regidor taronja. Per a concloure, Gil ha puntualitzat: “El mínim és que si el botelló es produeix en una zona exterior a la zona d'activitats permesa per les directrius de l'Ajuntament, aquest assumisca els costos de neteja, ajude a les comissions falleres i siga àgil en la tasca”.


Mor l'inventor de la calculadora de butxaca i l'Spectrum, Clive Sinclair\nEls invents de Sinclair van ser la clau per a la democratització de la informàtica els anys 80 (Viquipèdia/Adrian Pingstone)\nL'inventor britànic ha mort als 81 anys després de lluitar contra el càncer durant més d'una dècada\nRedacció 17/09/2021 - 12.05 Actualitzat 18/09/2021 - 12.32\nHa mort Clive Sinclair, el pare de la calculadora de butxaca i un pioner dels ordinadors personals. Segons ha explicat la seva família, Sinclair ha mort aquest dijous als 81 anys després de més d'una dècada lluitant contra un càncer.\nSinclair va ser un inventor compulsiu. "Això és el que li encantava fer", ha explicat a la BBC la seva filla, Belinda Sinclair, i fins fa una setmana encara estava treballant en algun invent.\nEntre els revolucionaris invents de Sinclair hi ha la primera calculadora electrònica portàtil el 1972.\nLa calculadora Sinclair Executive (Viquipèdia/MaltaGC)\nNascut el 1940, Sinclair va deixar l'escola als 17 anys per fer de periodista. Als 22 anys va crear la seva primera empresa, fabricant kits de ràdio per correu. Ja llavors construïa la que va ser la ràdio de transistors més petita del món.\nMés endavant es va passar a la informàtica. El 1980 va treure al mercat britànic el Sinclair ZX80 per menys de 100 lliures. Era l'ordinador domèstic més barat d'aleshores i va ajudar a portar la informàtica a moltes llars. Llavors altres ordinadors, com ara l'Apple II, costaven molt més. De fet, la companyia de Sinclair va ser la primera del món a vendre més d'un milió de màquines.\nEl ZX80 de Sinclair (Viquipèdia/Daniel Ryde)\nPerò la inventiva de Sinclair no descansava. Un dels models següents va ser el revolucionari ZX Spectrum de 1982, que va accelerar la revolució en el joc i la programació a casa. Amb més potència i una interfície més fàcil d'utilitzar es va convertir en un nou èxit.\nPerò no tots els seus invents van ser un gran èxit. El 1985 va dissenyar el Sinclair C5, un tricicle alimentat per bateries que es considerava el futur del transport ecològic. Potser es va avançar massa al seu temps, perquè aquells anys l'invent va generar més bromes que ingressos a la companyia.\nEl C5 elèctric de Sinclair (Flickr/Grant Mitchell)\nAltres projectes inclouen rellotges digitals i un primer televisor de pantalla plana.


L’UJI conclou la primera fase de la Facultat de Ciències de la Salut\nELPERIODIC.COM - 08/12/2017 | Fotograf: Àlex Pérez\nLa Universitat Jaume I de Castelló ha finalitzat les obres de construcció de la primera fase de la Facultat de Ciències de la Salut. Aquesta fase, que està integrada per tres dels cinc mòduls que constituiran aquest centre, té una superfície construïda de més de 12.000 metres quadrats i ha suposat una inversió de més de 21 milions d'euros. No obstant açò, el projecte podria quedar “empantanat” si la Generalitat Valenciana no es compromet a aportar el finançament necessari per a poder licitar els dos mòduls pendents, segons ha advertit el rector de l’UJI, Vicent Climent, qui ha assegurat que “Castelló corre el risc de quedar-se solament amb mitja Facultat de Salut, o dilatar en el temps la seua finalització. Qualsevol de les dues opcions seria un evident fracàs tant per a la Universitat com per a la societat de Castelló”. La construcció dels dos mòduls pendents suposaria una inversió de 13 milions d'euros, que l’UJI podria assumir si la Generalitat Valenciana manté el seu compromís d'abonar a les universitats les quantitats pendents del deute antic, una situació que ara mateix no està garantida.\nEl rector de l’UJI, Vicent Climent, ha visitat recentment l'edifici al costat del president i al vicepresident del Consell Social, José Luis Breva i Carlos Cabrera; membres del Consell de Direcció, directors dels centres i degans; responsables dels estudis de Ciències de la Salut; tècnics de l'Oficina Tècnica d'Obres i Projectes (OTOP) i representants de l'empresa constructora, Becsa. Durant la visita, el rector ha anunciat que la inauguració oficial d'aquesta primera fase es realitzarà en el mes de febrer de 2018, una vegada es compte amb tot l'equipament i es puguen mostrar les instal·lacions a la societat de Castelló. Així mateix, ha informat que el trasllat dels graus de Medicina i Infermeria a aquest edifici es farà el pròxim any, de manera que el curs 2018-2019 ja s'impartirà en les noves instal·lacions. Climent ha volgut destacar que estem davant un edifici molt atractiu, des del punt de vista arquitectònic, «un edifici molt diàfan, amb un disseny diferent, que respecta el medi ambient i s'integra perfectament en el campus, ja que està molt prop de la Biblioteca».\nEl rector també ha explicat que la finalització d'aquestes obres és «un assoliment més en un camí que es va iniciar en 2009, quan es va començar a treballar per a ampliar els estudis de Ciències de la Salut amb els graus de Medicina i Infermeria». Vicent Climent ha recordat que en 2010 es va iniciar l'adequació de l'ampliació de la Facultat de Ciències Humanes i Socials, una actuació de més de 7 milions d'euros que va permetre engegar els nous graus en el curs 2011-2012. En 2012, es va procedir a la construcció del Servei d'Experimentació Animal, que va suposar una inversió de més de 2 milions d'euros; en 2013 es va licitar el primer mòdul de la primera fase, que va finalitzar en 2015, i aqueix mateix any van començar les obres del segon i tercer mòdul, que acaben de finalitzar.\nEl màxim responsable de la universitat de Castelló s'ha referit a la construcció de la nova facultat com «una carrera de resistència» i ha mostrat la seua satisfacció perquè «malgrat totes les dificultats hem aconseguit que el procés no parés». En aquest sentit, ha volgut posar l'accent que aquest projecte no ha finalitzat i que l’UJI es troba en una situació molt crítica. “Encara hem d'acabar aquesta facultat, i açò és el que anem a reclamar a la Generalitat Valenciana, ja que sense el seu compromís no es va a poder finalitzar aquest projecte”, ha indicat Climent, qui ha recordat que «fins ara hem afrontat la seua construcció amb fons propis però “ens agradaria que, si no hi ha un finançament ex professo, almenys es mantinga la subvenció a l’UJI i el compromís de pagament del deute antic perquè puguem acabar aquesta facultat, encara que siga amb els nostres fons”.\nLa primera fase de la Facultat de Ciències de la Salut consta de tres edificis corresponents a investigació, serveis comuns i docència. Els tres mòduls estan integrats i units per uns patis interiors i tenen una superfície construïda de més de 12.000 m2, dels més de 22.000 metres quadrats que implica tot el projecte de la Facultat, amb els cinc mòduls previstos. Tots els edificis s'han dissenyat d'acord amb normes mediambientals que cerquen l'eficiència energètica, amb un estalvi important en la producció de calor a l'hivern i fred a l'estiu. De fet, l'edifici té una certificació de quatre fulles verdes de Green Building Council d'Espanya.\nEl primer mòdul –que es va inaugurar en 2015- és l'edifici de laboratoris i investigació. El segon mòdul concentra els serveis centrals, serveis comuns i administratius, i en ell se situen els serveis de cafeteria, reprografia i consergeria, una zona polivalent, el saló d'actes, les sales d'estudi, la sala de graus, la sala de juntes, la zona de deganat i diversos despatxos. Finalment, en el tercer mòdul se situen les aules docents, laboratoris i tres sales de simulació que recreen una habitació d'hospital, un quiròfan i una habitació de la Unitat de Vigilància intensiva (UCI).


El taller de jardineria\nHavia acabat el curs. Les calors de l'estiu feien la seva aparició. Els alumnes i les alumnes de 4t d'ESO voleiaven com un esbart de pardals pels voltants de l'institut. Primer van arribar les proves de l'avaluació final, després la festa de comiat...\nQuan tot va passar, la dura realitat va cridar novament a la porta de Vanesa. Les notes seguien sent desastroses. Amb els ulls plens de llàgrimes va veure com s'esvaïa el somni de fer batxillerat. El gest preocupat dels seus pares la va submergir en preocupacions tenyides d'amargor.\nLes primeres setmanes d'estiu no van ser la festa que havia imaginat. Va haver de recórrer diversos instituts en recerca d'un Programa d'Inserció laboral; únic port on recalen els navegants que no han aconseguit el graduat escolar. Per fi, després d'una intensa recerca, va trobar un Programa d'Inserció Laboral de Jardineria. Sempre li havien agradat les flors, però mai s'havia plantejat dedicar-se al seu cultiu i manufacturació. No ho va pensar més. Es va matricular.\nLa resta de l'estiu va transcórrer amb la monotonia habitual. De res van servir les seves protestes. Els seus pares la van obligar a anar a una acadèmia del barri per intentar "treure a l'estiu les notes que no havia tret durant el curs". Allò li sonava a càstig. Durant setmanes senceres va haver d'escoltar la frase que portava gravada a la pell a força de sentir-la cada estiu: "Per culpa teva hem de fastiguejar-nos aquestes vacances."\nA mitjans de setembre va iniciar el curs. Tot era diferent. Es llevava molt aviat perquè el recorregut d'autobús era llarg. El trajecte la portava més enllà dels límits grisos de l'asfalt. Va sentir una estranya sensació quan va accedir al viver de plantes aromàtiques on radicava el Taller de Jardineria. Aixades de diferent grandària, tisores de podar i tallar, rastells, sacs d'abonament, guants de treball... Per un moment es va penedir de l'opció presa. A poc a poc es va anar familiaritzant amb la sembra de llavors, els esqueixos, les plagues, les cures fitosanitàries, la floració, els olis essencials i les essències.\nDe seguida es va endinsar per entre els massissos de les plantes. Era un món nou i diferent. Entusiasmada, acariciava les diminutes fulles de farigola, alfàbrega, romaní i menta. Se’n portava les mans al nas. Els aromes li feien sentir-se bé.\nQuan va aprendre que una infusió de farigola ajuda a fer la digestió i calma els nervis, la va convertir en la seva infusió preferida. Amb espigues violetes de lavanda va fabricar saquets perfumats per a totes les habitacions de casa seva. Va comprar llibres de plantes aromàtiques. Va ajudar la seva mare a fer amanides de tomàquet, mozzarella i fulles d'alfàbrega.\nArribava la primera al taller. Saludava la propietària del viver i, mentre esperava als companys, passejava lentament entre les tanques. Coneixia de memòria cada planta, l'acariciava i aspirava els seus aromes, frescos com el matí. Va començar a sentir-se una persona diferent.\nUn matí Vanesa transitava pels rectangles de plançons on diminutes plantes esperaven a ser trasplantades. La propietària del viver se li va acostar.\n- Hola Vanesa. Veig que t'agrada la jardineria. Poses molt d'interès. Quan acabis el Programa, t'agradaria treballar en el viver, amb mi?\n- ¿Ho diu de veritat? Seria la il·lusió de la meva vida!, - Va respondre Vanesa alegrada.\n- Doncs pensa-ho bé, que necessito persones com tu.\nVanesa va explicar a la propietària del viver tot el que havia suposat per a ella submergir-se en aquell món de vida natural i d'aromes: Li va relatar una infinitat de detalls i característiques de cada espècie... La propietària del viver la va deixar acabar. Després li va respondre somrient:\n- No t'enganyis, Vanesa. Les plantes aromàtiques són només plantes. T'ho dic jo, que he passat tota la meva vida entre elles. Aprecies esqueixos i planters perquè t'han ajudat a trobar-te amb tu mateixa. El que realment has après és a aspirar l'aroma de la teva pròpia persona.


El sector del turisme tanca juliol amb més de 100.000 nous treballadors\nEl creixement en Espanya respecte a juny es va registrar en l'hostaleria (94.944 altes més), mentre que ha caigut en picat l'ocupació en agències de viatge.\nBenidorm (Imatge del Ajuntament)\nEl sector del turisme a Espanya va tancar juliol amb 100.099 afiliats més a la Seguretat Social que el mes anterior, la qual cosa eleva a 2.314.971 el total de cotitzadors vinculats a activitats turístiques, segons les dades incloses en l’Informe sobre Ocupació en Turisme elaborat per Turespaña, dependent del Ministeri d’Indústria, Comerç i Turisme, i difosos en el dia de hui.\nEn termes relatius, l’afiliació va augmentar al juliol un 4,5% respecte del mes anterior, la qual cosa mostra una recuperació gradual del turisme després de finalitzar l’estat d’alarma el 21 de juny i obrir-se progressivament les fronteres.\nEl secretari d’Estat de Turisme, Fernando Valdés, ha destacat que “les dades reflecteixen la recuperació gradual del sector turístic després de l’impacte negatiu de la pandèmia” i ha recordat que “a data de 28 de juliol, 516.191 treballadors del turisme romanien protegits per un ERTE, un sistema que s’ha demostrat eficaç per a sostindre empreses i contindre la destrucció d’ocupació en els sectors més colpejats per la COVID-19”.\nEn xifres absolutes, la caiguda interanual d’afiliats vinculats a activitats turístiques al juliol de 2020 és de 302.889 treballadors, quan en el conjunt de l’economia espanyola es van reduir en 616.496 persones. Es modera respecte a juny la caiguda interanual de treballadors donats d’alta, que han descendit un 11,6% en el sector a conseqüència de l’impacte ocasionat per la COVID-19. L’ocupació en aquest sector representava al juliol el 12,4% del total d’afiliats a la Seguretat Social.\nEl creixement de l’afiliació el mes de juliol respecte a juny es va registrar en l’hostaleria (94.944 altes més) i en altres activitats turístiques (5.641 altes més), no vaig agafar en les agències de viatge, que van perdre 486 treballadors.\nEn canvi, la pèrdua interanual d’afiliats es va registrar en totes les branques turístiques. L’hostaleria va decréixer en 233.765 treballadors (142.180 afiliats menys en els serveis de menjars i begudes i 91.585 menys en els serveis d’allotjament); altres activitats turístiques van disminuir en 59.849 afiliats i les agències de viatge van perdre 9.275 empleats.\nPer Comunitats Autònomes, els majors descensos en l’ocupació en el conjunt d’hostaleria, agències de viatge i operadors turístics en els últims dotze mesos es van donar a Catalunya, Balears, Andalusia, Comunitat Valenciana, Comunitat de Madrid i Canàries. Aquestes sis comunitats autònomes representen el 81,9% de la caiguda interanual absoluta, si bé el nombre d’afiliats va caure en totes les comunitats autònomes.


Mar Fontova Gasol és coordinadora de l'associació ELNA -Eduquem La Nostra Autoestima-. Font: ELNA\nL'associació ELNA acompanya la comunitat educativa del Garraf i del Penedès en educació socioemocional amb valors. Font: ELNA\nDurant el confinament, l'associació ELNA ha continuat oferint a la comunitat educativa recursos sobre educació emocional. Ara ja preparen la seva oferta per al curs vinent.\nMar Fontova Gasol és coordinadora d'ELNA -Eduquem La Nostra Autoestima-, una associació que des de fa quasi 10 anys acompanya la comunitat educativa del Garraf i Penedès en educació socioemocional amb valors. Professora de kundalini ioga, Mindfulness i ioga per a nens, adolescents i famílies, Mar acompanya famílies en els seus processos d'autoconeixement i imparteix tallers d'educació emocional sistèmica.\nDes d'ELNA han compartit molts recursos durant el confinament a través del canal de Youtube, que van crear a principis d'aquest. De cara a l'estiu, han preparat una proposta d'activitats de Mindfulness, atenció i gestió emocional per a alumnes i les seves famílies.\nA l'inici del confinament, us vau reinventar molt ràpidament oferint formació i acompanyament en línia a la comunitat educativa. Què heu estat fent durant aquests gairebé tres mesos?\nTres mesos que ens semblen tres anys, han estat intensos. Ens vam posar en contacte amb mestres i famílies per escoltar les seves necessitats i preocupacions. Amb la col·laboració amb la Fundació Casa Ambar, vam oferir a la comunitat educativa del Garraf i Penedès un curs gratuït de mindfulness, una eina que permet una millor gestió emocional. També vam oferir el nostre acompanyament emocional virtual gratuït, amb sessions individualitzades o grupals per respondre a les necessitats de qualsevol membre de la comunitat educativa.\nHan estat mesos de molta creativitat i màxima implicació de tot l'equip creant recursos d'acompanyament emocional a l'abast de tothom. Sentíem que la situació d'excepcionalitat feia necessari estar al servei de la comunitat i treballar per ajudar-nos els uns als altres. Va ser un esforç considerable donat que totes estàvem a casa amb les nostres famílies i les nostres circumstàncies. Algunes escoles i instituts han incorporat aquests recursos a les propostes setmanals que han presentat als alumnes.\nCom afecta el confinament i aquesta crisi en general a infants i joves?\nHan afectat tota la societat en general i la por ha estat l’emoció més comuna: por a una pandèmia sobtada i desconeguda; por a una convivència intensa familiar que no sempre s’ha resolt de la millor manera (vistes les estadístiques d’augment de violència masclista i als infants); por a tantes morts sobtades que a vegades era d’un familiar o amic proper; por a viure de forma tan diferent fins i tot quan s’ha iniciat el desconfinament: por per la crisi econòmica que comporta i que ha afectat moltíssimes famílies...\nLa capacitat de resiliència d’infants i adolescents en situacions crítiques sol ser millor que la dels adults que temen molt pel que vindrà. Però també viuen l’angoixa dels adults i òbviament els afecta. La capacitat d’adaptació als canvis i sortir amb alegria de la zona de confort no són actituds que s’acostumin a treballar.\nLa situació personal i familiar de cada infant també influirà en la manera de viure el confinament.\nCreiem que aquesta crisi està afectant de forma molt diferent segons el sector social al qual pertanyen els infants i adolescents: ho estan vivint molt malament si pertanyen a famílies marginades, amb pocs recursos econòmics, amb poc espai d’habitatge, amb poc nivell cultural per ajudar la canalla en les seves tasques, sense recursos emocionals per gestionar les emocions que van aflorant o que es queden enquistades. I és un gruix important de la societat.\nEn famílies amb mitjans bàsics coberts o benestants, amb recursos informàtics, el confinament ha suposat, a vegades, un retrobament familiar, coneixes, reconeixes agradable les primeres setmanes fins que s’ha acabat fent pesat per a tothom.\nCom poden acompanyar-los els/les adultes?\nDes d’ELNA creiem que ara és molt important l’acompanyament dels adults que estan en contacte amb els infants i adolescents, tant mestres com pares i mares o educadors. Aquesta situació d’incertesa pot provocar bloquejos, pors, enuig i dificultat de gestionar-ho tot. Els adults que acompanyem infants necessitem estar en connexió amb nosaltres mateixos, tenir la ment en calma per estar present amb els infants i connectar amb ells. Els adults necessitem espais on poder parar, reconnectar, buscar pau i harmonia.\nCom ja sabem, els nens aprenen de nosaltres, no només amb el que diem sinó també el que no diem, el que fem, el que mostrem i el que sentim. Ells i elles tenen el canal de la intuïció molt obert, són especialment sensible i perceben l’entorn amb tota la informació que conté. La mirada de l'adult, amb confiança, presència, amb escolta activa i acollint sense judici el que realment sent l'infant o adolescent fomenta una millor autoregulació emocional i comprensió del que estan vivint els i les nenes i joves.\nÉs important compartir amb ells i elles les nostres emocions?\nCreiem que és moment de viure l’experiència amb ells compartint com ens sentim, parlar amb sinceritat sempre mostrant la seguretat que podem seguir cuidant-los, ja que, nosaltres som els adults i ells els petits. Obrir-nos a que ells puguin expressar què senten i com estan, això els ajudarà a identificar les emocions i a posar paraules a l’experiència. Estar en el present i ser l’observador dels propis pensaments, emocions i patrons és la millor manera de transitar per l’actual moment.\nHi ha emocions com la ràbia que porten una energia amb molta força que ben dirigida pot donar l’impuls per transformar el que no ens fa sentir bé. S'ha d’aprofitar l’oportunitat de viure en la incertesa per donar lloc a la creativitat de cadascú. I acompanyar els infants i joves a tenir un esperit crític. Perquè no es tracta de tornar a la 'realitat' que teníem abans. Tenim l’oportunitat de crear una societat al servei del bé comú.\nHeu creat un canal de Youtube. Què hi oferiu?\nSi, teníem moltes ganes de seguir en contacte amb els i les alumnes d’aquest curs i vam pensar que en format digital seria més atractiu per a ells. D'un dia per l’altre, vàrem començar a gravar aportant eines i jocs que compartim als nostres tallers. Ha estat molt divertit i un gran repte per a nosaltres, que estàvem confinades a casa i sense experiència prèvia.\nHi podeu trobar idees i recursos per a infants, adolescents, famílies i mestres que podeu utilitzar lliurement. Des dels centres ens han donat mostres d’agraïment i han utilitzat el material amb els i les alumnes. Hi ha diverses temàtiques, entre elles, Mindfulness, recursos per quan estem moltes hores davant l’ordinador, per alliberar tensions en qualsevol moment del dia, respiracions i jocs d’atenció per als infants, respiració de l’arc de Sant Martí, tota una icona en aquests dies, educació emocional amb l’art, entre altres.\nQuines activitats, jocs i dinàmiques de Mindfulness, atenció i gestió de les emocions recomaneu per a l'estiu?\nPer aquest estiu i sempre que es pugui recomanem anar a la natura per reconnectar amb els ritmes naturals i proposem activitats lúdiques i divertides de Mindfulness per als alumnes i les seves famílies. Els nens i nens viuen en el present i seguir jugant a fer-ho és una eina que integren per sempre. I sobretot vivim, sentim, juguem, riem, saltem i estimem.\nL’educació emocional serà encara més important a partir d’aquesta crisi?\nAquesta pandèmia, el confinament, empalmant amb els tres mesos de vacances d’estiu han produït molts canvis en la societat, que encara no sabem per quin camí ens en sortirem. Tot el que han viscut infants i adolescents (molts en unes condicions difícils d’habitatge, o sense mitjans tècnics per seguir els estudis, o amb famílies que no els han pogut ajudar o que no han tingut eines per abordar les emocions) fa que l’educació emocional tingui una importància molt més gran.\nEls resultats d'aquesta educació són tangibles: moltes vegades ha significat un gir important d’empoderament, tant en infants com en adolescents o pares i mares. Aquesta sobtada nova situació ha posat al capdavant de l’ensenyament l’acompanyament emocional, sense el qual no hi haurà condicions per assimilar els aprenentatges. Fer-ho de forma transversal està molt bé. Però hem constatat que quan anem als centres educatius el fet de tenir 'la classe d’emocions' dona molta més profunditat al tema que abordem.\nEstem en contacte amb els centres i les administracions per donar resposta a les necessitats que van sorgint i que creuen que tindran el curs vinent. Sabem que el primer serà el retrobament i caldrà fer-lo amb la màxima consciència possible acollint tot el que succeeixi.\nEl catàleg per al curs 2020-21 està adaptat a la realitat actual amb tallers d'educació emocional per fomentar la capacitat d'adaptació en temps d'incertesa; cohesió de grup a la tornada de l'escola; acompanyament emocional en el dolor, les pèrdues, la mort i el dol; Mindfulness, ioga i jocs de relaxació en la gestió emocional en temps d'incertesa; la importància de la cooperació en temps de pandèmia; i l'art com a expressió de les nostres emocions. Sempre adaptat a l’edat i les necessitats del grup. També oferim formació online i presencial per a docents.\nCreieu que d'aquesta crisi podrem treure algun aprenentatge?\nAl nostre equip pensem que encara que de vegades ens costi veure-ho, tot passarà, i tota crisi és una oportunitat de canvi. És moment d’experimentar, de sentir i fer les coses d’una manera diferent, d’aprendre i de crear noves formes de viure. Tenim a les nostres mans l’oportunitat de contribuir a fer realitat una societat més justa i cooperativa on ens cuidem com a individus i tots estiguem units a l’hora de deixar enrere aquesta societat competitiva que fomenta l’egoisme i l’individualisme.\neducació, ELNA, Garraf, alt penedès, Baix penedès, gestió de les emocions


Una vegada hi havia un nen petit, petit, portava el nom de Patufet. Un dia, es va amagar sota una col i va dormir. Un bou que passejava va veure aquesta col i se la va menjar. El pare d’en Patufet cridava « Patufet, on ets ? ».\nSe sentia una veu que responia : « a la panxa del bou que no hi neva ni hi plou ».\nÉs una tradició ben arrelada, al Rosselló, de menjar cargols els dies festius de la bona temporada com, per exemple, la Pasqua, la Pentecosta o l’Assumpció. Es fan coure els cargols al camp, a sota d’una olivera o d’un pi, on s’agrupen les famílies. Es fa allà una bona foguerada amb sarments de vinya. Mentre aquests cremen per tornar-se brasa, els cargols, netejats amb la punta d’un ganivet, amanits amb sal, pebre i un terrosset de sagí, estan disposats, ben arrenglerats en unes graelles. Quan són cuits, es treuen del braser i la gent es reuneix entorn de les graelles, dreta, així, es paeixen més bé els cargols.\nUn costum ancestral exigeix que cada cargol, una vegada extret de la seva closca gràcies a un punxó, sigui menjat acompanyat amb un tros de pa untat d’allioli amb un raig de vi negre begut amb porró. Avui dia, a més dels cargols es fan coure llonganissa, costelles de xai i embotit. El costum de beure amb porró s’ha conservat i es conservarà sempre i, amb ell, els tips de riure en contra d’aquells que no en saben i que no volen abaixar-se a posar-se un pitet, cada vegada es posen més medalles de vi i a la camisa i al jersei.\nEtiquetes de comentaris: Dictat\nEl xoc A :Hòstia ! Que no has vist el color del ...\nEl Dictat !\nDICTAT En PatufetUna vegadahi havia un nen petit, ...


Coleccionando Recuerdos con Lí: Llibre: Maleït Karma\nLlibre: Maleït Karma\nFa uns dies em vaig llegir aquest llibre. Un dia tornant cap a casa ens vam parar en un supermercat i la meva germana es va comprar aquest llibre. Pel títol vam deduir que podria molar. Així que ella se'l va comprar.\nQuan el va acabar de llegir em va estar dient que li havia agradat molt i que me'l llegís que a mi m'agradaria i molt!\nEn fi, me l'he llegit i és molt xulo, és diferent, entretingut i una bona lectura en comparació a llibres d'autoajuda. Té un toc de comèdia, que això va molt bé, i també de reflexió. Et fa pensar sobre el que és realment important a la vida i el que no.\nLa presentadora de televisió Kim Lange es troba en el millor moment de la seva carrera quan pateix un accident i mor aixafada pel lavabo d'una estació espacial russa. És aleshores quan Kim s'assabenta que ha acumulat mal karma al llarg de tota la seva existència: ha enganyat el marit, ha menystingut la filla i ha amargat la vida a tots els qui l'envoltaven. Aviat descobrirà qui és el seu càstig: és en un forat a terra, té dues antenes i sis potes...és una formiga!\nKim no té ganes d'anar arrossegant molles de pastís després d'haver eludit els hidrats de carboni durant tota la seva vida.\nNomés li queda una sortida: acumular bon karma per ascendir en l'escala de la reencarnació i tornar a ser humana. Però el camí per deixar de ser un insecte i convertir-se en bípede és dur i ple d'entrebancs. Aplaudia arreu del món Maleït Karma és una faula entranyable que, entre rialles, ens ajuda a reflexionar sobre les prioritats de la nostra vida.\nAquesta novel·la la va escriure en David Safier en 2010.\nLa protagonista, la Kim, es preocupa molt pel que diran, i la majoria de vegades ens passa a tots, que deixem el que realment importa per pensar en el què dirà la gent.\nCom sempre dic "quan agafes un llibre sempre aprens alguna cosa nova".\nPublicado por Lídia Romaguera a 11:45\nEtiquetas de comentarios: David Safier, lectura, libro, llibre, Maldito Karma, Maleït Karma


Detingut després de calar foc a una casa amb la seva dona tancada a dins - Diari de Girona\nDetingut després de calar foc a una casa amb la seva dona tancada a dins\nEls Mossos d'Esquadra han detingut un veí del municipi de Polinyà, a Barcelona, acusat de provocar un incendi al seu domicili amb la seva dona a l'interior tancada en una habitació, segons van informar els Mossos. Els fets van succeir dijous a la nit quan els Bombers de la Generalitat van ser alertats de l'existència d'un incendi a la primera planta d'un edifici de cinc pisos a la localitat de Polinyà, a la província de Barcelona.\nEl foc va poder ser controlat i apagat ràpidament i els serveis d'emergències van atendre la llogatera del domicili afectat per les flames com a conseqüència d'una lleu intoxicació per la inhalació de fum.\nLa dona va explicar als agents de la policia que havia tingut una forta discussió amb el seu marit i que es va tancar en una habitació, moment que l'home va aprofitar per tancar-la amb clau i provocar un foc a l'interior de l'immoble. Els Mossos d'Esquadra van localitzar l'home, de 29 anys i d'origen marroquí, a casa d'uns familiars al mateix municipi i el van detenir acusat d'un delicte d'homicidi en grau de temptativa i delicte d'incendi.


Estació de Metro Gorg\nCerca hotels a prop de Estació de Metro Gorg\nPopular ara mateix a Barcelona Més venut Oriente Atiram Hotel Ramblas, 45 Estàndard Triple reservada fa 1 minut, 34 segons\nHotel Ambit Barcelona Carrer de Roger de Llúria Habitació Comfort reservada fa 7 minuts, 50 segons\nJazz Hotel Pelai 3 Habitació Doble reservada fa 20 minuts, 57 segons\nVincci Maritimo Hotel Llull 340 Doble o de 2 Llits reservada fa 22 minuts, 28 segons\nHotel Lleo Pelai 22-24 Doble Estàndard reservada fa 22 minuts, 57 segons\nEstació de Metro Gorg és només un dels molts llocs per descobrir de Barcelona Asseguri's les tarifes més baixes pel seu viatge amb Agoda.com a qualsevol hotel a prop de Estacions de tren, metro i autobús. Les opcions d'allotjaments a prop de Estació de Metro Gorg varia enormement desde luxosos hotels a assequibles cases d'hostes. Les reserves d'Hotel es fan fàcilment amb les reserves segures online d'Agoda.com per hotels propers a Estació de Metro Gorg. Eines de recerca apropiades i pàgines informatives d'hotels fan que trobar hotels a Barcelona sigui fàcil. Amb més de 2 milions de comentaris de clients, més viatgers estan triant Agoda.com per reservar hotels a prop de Estació de Metro Gorg.\nHotels a prop de Estació de Metro Gorg el més proper\nEls millors hotels prop de Estació de Metro Gorg